
Συλλυπητήριο μήνυμα Δημάρχου Κιλκίς για την εκδημία 
του πρώην Δημάρχου Γαλλικού Γιώργου Θεοδωρίδη
Με θλίψη αποχαιρετούμε τον πρώην Δήμαρχο Γαλλικού Γιώργο Θεοδωρίδη, έναν άνθρωπο, με ευγένεια και ήθος, που συνέδεσε μεγάλο μέρος της ζωής του με την Τοπική Αυτοδιοίκηση, υπηρετώντας από θέσεις ευθύνης τους πολίτες του πρώην Δήμου Γαλλικού.
Ο εκλιπών διακρινόταν για την εργατικότητα και τη διάθεση προσφοράς στον τόπο και παρά το γεγονός ότι καταγόταν από τη Δράμα, έκανε δεύτερη πατρίδα του τα χωριά του πρώην Δήμου Γαλλικού, αφιερώνοντας τις δυνάμεις του για την ανάπτυξή τους.  
Στους οικείους του εκφράζω τα πιο θερμά μου συλλυπητήρια και τους εύχομαι 
την εξ ύψους παρηγορία.
Δημήτρης Κυριακίδης
Δήμαρχος Κιλκίς   
